Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ปิดเช้า …
26 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ปิดเช้านี้ปรับตัวซึมลงต่ออีก 3.46 จุด หลังจากเปิดตลาดพยายามยืนแดนบวก ก่อนปิดตลาดครึ่งวันเช้าระดับดัชนี 1,776.06 จุด ด้วยมูลค่าซื้อขายราว 2.3 หมื่นล้านบาท ภาพรวมการแกว่งตัวของดัชนี SET ยังเป็นลักษณะการพักตัวต่อเนื่อง ทั้งนี้ ดัชนีตลาดถูกกดดันจากแรงขายของกลุ่มพลังงาน (ENERG) ตลอดครึ่งวันเช้า
มุมมองตลาดช่วงบ่าย: เรามองดัชนี SET อาจย่อตัวต่อเนื่อง จากกราฟราย 120 นาที พบว่า สัญญาณบ่งชี้โมเมนตัมยังอ่อนตัวจากการที่ MACD ปรับตัวลดลง พลิกกลับมาติดลบ
ขณะที่ Modified Stochastic ยังคงสัญญาณขายต่อเนื่อง %K&lt;%D ประกอบกับราคาปิดหลุดเส้น Upward ของขารีบาวด์ ทำให้โมเมนตัมมีน้ำหนักทางลงและยังอ่อนตัวได้ต่อ บ่ายนี้เรามีมุมมองต่อ SET อาจย่อตัวลงต่อ จับตาแนวรับ 1,770 จุด ซึ่งหาก SET ปิดหลุดแนวรับดังกล่าวจะทำให้มีโอกาสปรับตัวลงต่อ และจะยิ่งเพิ่มความผันผวนสูงขึ้น
กลยุทธ์ในช่วงบ่าย: นักเก็งกำไรระยะสั้น ยังคงคำแนะนำ Wait and See ก่อน รอดัชนีทดสอบแนวรับ 1,770 จุด แล้วสามารถยืนเหนือแนวรับดังกล่าวได้ เริ่มทะยอยซื้อ คาดหวังการรีบาวด์ 1,790 จุด และ 1,800 จุด ตามลำดับ ทั้งนี้ Stop Loss หากปิดหลุด 1,770 จุด
Point of View
Stock Update! บ่ายนี้ เราเลือกอัพเดท SKE ราคาปรับตัวบวก จากกราฟราย 120 นาที การเคลื่อนไหวของราคายังอยู่ในแนวโน้มขาลงต่อเนื่อง แต่เริ่มมีสัญญาณฟื้นตัวจาก Modified Stochastic ที่ %K บีบตัวเข้าหา %D สอดคล้องกับสัญญาณโมเมนตัมจาก MACD ที่เริ่มฟื้นตัวที่แกว่งตัวของหาเส้น Signal และเริ่มโค้งตัว
ปัจจัยทางเทคนิคข้างต้นนี้ ทำให้เราคาดหวังการสร้างฐาน และเมื่อเบรกเส้นแนวโน้มขาลงได้ จะส่งภาพบวกต่อการฟอร์มตัวในรอบขาขึ้นครั้งใหม่ สังเกตจากการทำ Higher Low Higher High ก่อน ทั้งนี้ราคาไม่ควรวกกลับต่ำกว่าจุดต่ำสุกดที่ 1.37 บาทอีกแล้ว